recursal/SuperWikiNEXT-32B huggingface dataset:
**வடக்குத் தீவு** (*North Island*) அல்லது **தெ இகா-அ-மாவுய்** (*Te Ika-a-Māui*) என்பது நியூசிலாந்தில் உள்ள முக்கிய இரண்டு தீவுகளில் ஒன்றாகும். இத்தீவை விடப் பெரியதும், ஆனால் மக்கள்தொகை சிறியதுமான தெற்குத் தீவை குக் நீரிணையால் இது பிரிக்கிறது. வடக்குத் தீவின் பரப்பளவு 113,729 சதுர கிலோமீட்டர்கள் (43,911 sq mi) ஆகும். இது உலகின் 14வது பெரிய தீவு ஆகும். இங்குள்ள மக்கள்தொகை 3,422,000 (சூன் 2013) ஆகும். நியூசிலாந்தின் 77% மக்கள் இத்தீவிலேயே வாழ்கின்றனர். நியூசிலாந்தின் மிகப் பெரிய நகரம் ஆக்லாந்து, மற்றும் தலைநகர் வெலிங்டன் ஆகியன இங்கு அமைந்துள்ளன.

வடக்குத் தீவின் நிலவரை
பல ஆண்டுகளாக இத்தீவு வடக்குத் தீவு என அழைக்கப்பட்டு வந்திருந்தாலும், தெற்குத் தீவைப் போன்று இதற்கும் அதிகாரப்பூர்வமான பெயர் இருக்கவில்லை என 2009 ஆம் ஆண்டில் நியூசிலாந்தின் புவியியல் வாரியம் அறிந்தது. பொதுக் கருத்துக்கணிப்பு ஒன்று நடத்தப்பட்டு, 2013 அக்டோபரில் இதற்கு அதிகாரப்பூர்வமாக வடக்குத் தீவு (அல்லது தெ இகா-அ-மாவுய்) எனப் பெயரிடப்பட்டது.

மேற்கோள்கள்
-----------

1. ↑  "Quick Facts - Land and Environment : Geography - Physical Features". Statistics New Zealand. 2000. 2013-04-08 அன்று மூலம் பரணிடப்பட்டது. 13 ஆகத்து 2012 அன்று பார்க்கப்பட்டது.
2. ↑  "The New Zealand Geographic Board Considers North and South Island Names". Land Information New Zealand. 21 April 2009. 14 பிப்ரவரி 2013 அன்று மூலம் பரணிடப்பட்டது. 28 நவம்பர் 2012 அன்று பார்க்கப்பட்டது.
3. ↑  "Two official options for NZ island names". NZ Herald. 10 அக்டோபர் 2013. .
**மஞ்சவயல் பாலசுப்பிரமணியசுவாமி கோயில்** தமிழ்நாட்டில் தஞ்சாவூர் மாவட்டம், மஞ்சவயல் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பாலசுப்பிரமணியர் சன்னதியும், விநாயகர், இடும்பன் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

சித்ரா பவுர்ணமி திருவிழா அதி விமர்சையாக நடைபெறும்.இத் திருவிழாவில் 15 மண்டகபடி சுமார் 9கிராமங்களை சார்ந்த மக்களால் சிறப்பாக கொண்டாடப்படுகிறது.மேலும் 15 ம் நாள் உள்ளுர் காவடியும்,16 ம் நாள் வெளியூர் காவடியும்,17 ம் நாள் தேர் ஒட்டமும்,18 ம் நாள் தெப்ப திருவிழாவும் நடைபெறும்...இத்திருவிழாவில் சுமார் 10000 க்கும் மேற்பட்ட மக்கள் கலந்துக்கொள்வர்..

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கரௌலி சமஸ்தானம்** (**Karauli State**)பிரித்தானிய இந்தியாவின் ஆட்சியில் 565 சுதேச சமஸ்தானகங்ளில் இதுவும் ஒன்றாகும். இது இராஜபுதனம் முகமையில் இருந்த 24 சுதேச சமஸ்தானங்களில் ஒன்றாகும். இதன் தலைநகரம் கரௌலி நகரம் ஆகும். 3216 சதுர கிலோ மீட்டர் பரப்பளவு கொண்டிருந்த கரௌலி சமஸ்தானத்தின் 1931-ஆம் ஆண்டின் மக்கள் தொகை 1,40,525 ஆகும். 

1348 முதல் 1818-ஆம் ஆண்டு வரை முடியாட்சி ஆக இருந்த கரௌலி இராச்சியம், பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் கரௌலி இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது. 

1947-இல் இந்திய விடுதலைக்குப் பின்னர் கரௌலி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று சமஸ்தானம் இந்தியாவுடன் இணைக்கப்பட்டது.தற்போது இந்த இராச்சியத்தின் பகுதிகள் இராஜஸ்தான் மாநிலத்தின் கிழக்கில் கரௌலி மாவட்டமாக உள்ளது.

இதனையும் காண்க
--------------

* கரௌலி
* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* இராஜபுதனம் முகமை
* சுதேச சமஸ்தானங்களின் இணைப்பு ஒப்பந்தம்

மேற்கோள்கள்
-----------

1. ↑  *Imperial Gazetteer of India*, v. 15, p. 26.
2. ↑  [WorldStatesmen - India Princely States K-Z
3. ↑
4. ↑
5. ↑  Princely States of India

வெளி இணைப்புகள்
---------------

* Revenue Stamps of the Princely State of Karauli Exhibit by Jiří Černý
**பத்ர்-உன்-நிசா பேகம்** (*Badr-un-Nissa Begum*) முகலாய பேரரசர் அவுரங்கசீப்பிற்கும் அவரது இரண்டாம் மனைவி நவாப் பாய்க்கும் பிறந்த ஒரே மகள் ஆவார். முகலாய இளவரசியான இவருடைய காலம் 1647 ஆம் ஆண்டு நவம்பர் மாதம் 17 முதல் 1670 ஆம் ஆண்டு ஏப்ரல் மாதம் ஒன்பது வரையிலுள்ள காலமாகும். 

*பத்ர்-உன்-நிசா* என்பதற்கு அரேபிய மொழியில் "பெண்களிடையே முழு நிலவு" என்பது பொருளாகும்.

வாழ்க்கை
--------

பத்ர்-உன்-நிசா பேகம் 1647 ஆம் ஆண்டு நவம்பர் 17 ஆம் தேதியன்று அவரது தாத்தா பேரரசர் சாஜகான் ஆட்சியின் போது பிறந்தார். சம்மு மற்றும் காசுமீரில் இருந்த இயரால் ராசபுத்திர வம்சத்தைச் சேர்ந்த காசுமீரைச் சேர்ந்த இளவரசி நவாப் பாய் இவருடைய தாயார் ஆவார். அவுரங்கசீப் நவாப்பாய் தம்பதியரின் மூன்றாவது மற்றும் கடைசி குழந்தையே பத்ர்-உன்-நிசா பேகம். இளவரசர் முகமது சுல்தானும் இளவரசர் முகம்மது முவாசும் (எதிர்கால பேரரசர் பகதூர் சா I) இவரது மூத்த உடன்பிறப்புகள் ஆவர். 1659 ஆம் ஆண்டு அவுரங்கசீப்பின் இரண்டாவது முடிசூட்டு விழாவின் போது பத்ர்-உன்-நிசாவுடன் 160,000 ரூபாய்கள் வெகுமதியாக அவுரங்கசீப்பிற்கு வழங்கினர்.

பத்ர்-உன்-நிசா பேகம் தனது சகோதரிகளை விட அதிகம் படித்தவர் என்று கூறப்படுகிறது. இவர் திருக்குர்ஆன் முழுவதையும் மனனம் செய்தார்.  தந்தையின் வற்புறுத்தலின் பேரில் நம்பிக்கை பற்றிய புத்தகங்களைப் படித்தார். பல நற்காரியங்கள் செய்து தன் வாழ்நாளைக் கழித்தார். அற்புதமான இவரது குணாதிசயங்கள், ஆசாரம் மற்றும் கனிவான இதயம் ஆகியவற்றால் அவுரங்கசீப்பால் பெரிதும் விரும்பப்பட்டார். தனது தந்தையின் ஆட்சியின் பதின்மூன்றாவது ஆண்டில் 9 ஏப்ரல் 1670 அன்று இருபத்தி இரண்டு வயதில் திருமணமாகாமல் இறந்தார்.
 இவரது மரணத்தில் அவுரங்கசீப் பெரிதும் வருத்தமடைந்தார்.

மேற்கோள்கள்
-----------

1. ↑  Irvine, William. *Later Mughal*. Atlantic Publishers & Distri. பக். 2.
2. 1 2  Sharma, Sudha (21 March 2016). *The Status of Muslim Women in Medieval India*. SAGE Publications India. பக். 124, 212. பன்னாட்டுத் தரப்புத்தக எண்:978-9-351-50567-9.
3. ↑  Iftikhar, Rukhsana (6 June 2016). *Indian Feminism: Class, Gender & Identity in Medieval Ages*. Notion Press. பன்னாட்டுத் தரப்புத்தக எண்:978-9-386-07373-0.
4. ↑  Chandrababu, B. S.; Thilagavathi, L. (2009). *Woman, Her History and Her Struggle for Emancipation*. Bharathi Puthakalayam. பக். 210. பன்னாட்டுத் தரப்புத்தக எண்:978-8-189-90997-0.
5. ↑  Sarkar, Jadunath (1912). *History of Aurangzib mainly based on Persian sources: Volume 1 - Reign of Shah Jahan*. M.C. Sarkar & sons, Calcutta. பக். 72.
6. ↑  Behari, Bepin (1996). *Astrological Biographies: Seventeen Examples of Predictive Insights*. Motilal Banarsidass. பக். 52. பன்னாட்டுத் தரப்புத்தக எண்:978-8-120-81322-9.
**குலையா குலையா முந்திரிக்காய்** அல்லது **குலை குலையா முந்திரிக்கா** என்னும் விளையாட்டு சிறுவர் சிறுமியர் கூடி விளையாடும் திளைப்பு விளையாட்டு. இதனை 'ஆனைத்திரி', 'திரி திரி பந்தம்' என்றும் பாடப்படும் பாடலுக்கேற்பப் பெயரிட்டு வழங்குவர். விளையாடுவோர் அனைவரும் வட்டமாக உட்காருவர். ஒருவர் மட்டும் துணித்திரி ஒன்றைத் தன் ஆடைக்குள் மறைத்துக்கொண்டு அவர்கள் அமர்ந்திருக்கும் வட்டத்துக்கு வெளியே சுற்றிவருவார். அப்போது அவர் பாடிக்கொண்டே வருவார். அமர்ந்திருப்போரில் ஒருவருக்குப் பின்னால் அவருக்குத் தெரியாமல் துணித்திரியை வைத்துவிட்டு மீண்டும் தன் கையில் துணி இருப்பது போல் பாவனை காட்டிக்கொண்டு பாடிக்கொண்டே வருவார். 

தனக்குப் பின்னால் துணித்திரி இருப்பது தெரியவந்தால் அவர் அதனை எடுத்துக்கொண்டு திரி வைத்தவரைப் பின் தொடர்ந்து அவர் முதுகில் அந்தத் துணித்திரியால் அடித்துக்கொண்டே வருவார். அடிபடுபவர் துரத்தி அடிப்பவர் இடத்துக்கு வந்ததும் அவர் இடத்தில் தான் அமர்ந்துகொள்வார். பின் கையில் திரி உள்ளவர் பாடிவர ஆட்டம் தொடரும்.

தனக்குப் பின்னால் துணித்திரி இருப்பது தெரியாமல் ஒருவர் அமர்ந்திருந்தால், ஒரு சுற்று வந்ததும் தான் வைத்த திரியை எடுத்து அவர் முதுகில் அடித்துக்கொண்டு துரத்துவார். அவர் அடி பட்டுக்கொண்டே ஒரு சுற்று வந்து தான் இருந்த இடத்திலேயே அமர்ந்துகொள்வார்.

இதுதான் விளையாட்டு. தந்திரமாக வைப்பது, அடிப்பது, அடி படுவது, மற்றவர் பார்த்து மகிழ்வது போன்ற திளைப்புகள் இந்த விளையாட்டில் உண்டு.

பாடல்கள்
--------

பாடல் 1
திரி திரி பந்தம்
திருமால் தந்தம்
திரும்பிப் பார்த்தால் ஒருமொட்டு
இவ்வாறு சுற்றிவருபவர் மட்டும் பாடுவார். தனக்குப் பின்னால் திரி வைக்கிறாரா என்று திரும்பிப் பார்ப்பவர் தலையில் ஒரு குட்டும் போடுவார்.

பாடல் 2
குலையா குலையா முந்திரிக்காய் (சுற்றுபவர் பாடும் பாடல்)
நரியே நரியே சுற்றி வா (அமர்ந்திருப்பவர் அனைவரும் சேர்ந்திசை)
கொள்ளையடிப்பவன் எங்கிருக்கான் (சுற்றுபவர் பாடும் பாடல்)
கூட்டத்திலிருக்கான் கண்டுபிடி (அமர்ந்திருப்பவர் அனைவரும் சேர்ந்திசை)
திரும்பத் திரும்பப் பாடப்படும்

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

1. நா. செயப்பிப்பிரகாசு, *பெருங்கதையின் காலம், பதினாலாவது கருத்தரங்கு மலர் ஆய்வுக்கோவை, தொகுதி ஒன்று,* அண்ணாமலைப் பல்கலைக் கழகத் தமிழ்மன்றச் சார்பு வெளியீடு, 1982
2. இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியாடு, 1980.
3. இ.ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982.
பாகிஸ்தானின்  நடுவண் நிர்வாகத்தில் பழங்குடிப் பகுதிகளில் ஒன்றான வடக்கு வசீரிஸ்தான் (மஞ்சள் நிறத்தில்)
**வடக்கு வசீரிஸ்தான்** (உருது: شمالی وزیرستان) பாகிஸ்தான் நாட்டின் 2018-ஆம் ஆண்டு வரை நடுவண் நிர்வாகத்தில் பழங்குடிப் பகுதிகளில் உள்ள ஒன்றாகும். பாகிஸ்தானின் வடமேற்கில் ஆப்கானிஸ்தான் எல்லையில் அமைந்துள்ளது. இப்பகுதியும் தெற்கு வசீரிஸ்தான் பகுதியும் சேர்ந்து வசீரிஸ்தான் பகுதியில் அடக்கி இருக்கின்றன. 

7 நடுவண் நிர்வாகத்தில் பழங்குடி முகமைகளில் (**FATA**) வடக்கு வசீரிஸ்தான் முகமையும் ஒன்றாகும். பிற பழங்குடி முகமைகள் தெற்கு வசீரிஸ்தான் முகமை, குர்ரம் முகமை, கைபர் முகமை, ஒரக்ழை முகமை, முகமது முகமை மற்றும் பஜௌர் முகமை ஆகும். 

பேஷாவர் நகரின் மேற்கிலும் தென்மேற்கிலும் இப்பகுதி அமைந்துள்ளது. பெரும்பான்மையாக வசீர் மற்றும் தவரி ஆகிய இரண்டு பஷ்தூன் பழங்குடிகள் இப்பகுதியில் வசிக்கின்றனர். வடக்கு வசீரிஸ்தான் முகமையில் 9 தாலுக்காக்கள் உள்ளது.

எல்லைகள்
--------

வடக்கு வசீரிஸ்தான் முகமைக்கு தெற்கில் தெற்கு வசீரிஸ்தான், வடக்கில் நடுவண் நிர்வாகத்தில் பழங்குடிப் பகுதிகள், கிழக்கில் கைபர் பக்துன்வா மாகாணம், மேற்கில் ஆப்கானித்தான் எல்லைகளாக உள்ளது.

கைபர் பக்துன்வா மாகாணத்தில்
---------------------------

நடுவண் நிர்வாகத்தில் பழங்குடிப் பகுதிகள் தீவிரவாதிகளின் பிடியில் இருப்பதால், 2018-இல் பாகிஸ்தான் அரசியல் அமைப்புச் சட்டத்தில் திருத்தங்கள் மேற்கொள்ளப்பட்டு, இப்பகுதியை கைபர் பக்துன்வா மாகாணத்துடன் இணைக்கப்பட்டது. 
அது முதல் வடக்கு வசீரிஸ்தான் முகமை, கைபர் பக்துன்வா மாகாணத்தில் ஒரு மாவட்டமாக விளங்கி வருகிறது.

மேற்கோள்கள்
-----------

1. ↑  North Waziristan Agency
2. ↑  Pakistan parliament passes landmark tribal areas reform
3. ↑  Shaping new peace in pakistans tribal areas

வெளி இணைப்புகள்
---------------

* வடக்கு வசிரிஸ்தான் முகமையின் இணையதளம் பரணிடப்பட்டது 2019-05-23 at the வந்தவழி இயந்திரம்
* North Waziristan: What happened after militants lost the battle?
**இராஜேஷ் தல்வார்** (*Rajesh Talwar*), is a lawyer and writer from இந்தியாவைச் சேர்ந்த எழுத்தாளரும் வழக்கறிஞருமாவார். இவர், சட்டம் மற்றும் மனித உரிமைகள் குறித்துப் பல புத்தகங்களை எழுதியுள்ளார்.

ஆரம்பகால வாழ்க்கை:
------------------

1996 பிரித்தானிய உதவித்தொகை பெற்று ஐக்கிய இராச்சியம் சென்ற தல்வார், நாட்டிங்காம் பல்கலைக்கழகத்தில் பயின்றார். மனித உரிமைகள் சட்டத்தில் பட்டம் (LLM) பெற்றார். இவர் சட்டம் மற்றும் மனித உரிமை சார்ந்த தலைப்புகளில் பல புத்தகங்களை எழுதியுள்ளார். அரசு நிர்வாகத்திற்கான ஹார்வார்ட் கென்னடி பள்ளியின் பேச்சுவார்த்தைகள் நிகழ்ச்சியில் பங்கு பெற்றார். இதழியலுக்காக இலண்டன் பள்ளியில் முதுகலை பட்டத்தைப் பெற்றார். ஐக்கிய நாடுகள் சபையில் பல்வேறு பொறுப்புகளை வகித்தார். கொசோவோ, ஆப்கானித்தான், கிழக்குத் திமோர், சோமாலியா, லைபீரியா ஆகிய நாடுகளில் ஐக்கிய நாடுகள் சபைக்காகப் பணியாற்றினார்.

பணி
---

தல்வார் சட்டத்துறையில் பேராசிரியராக மட்டுமின்றி வழக்குறைஞராகவும் பணியாற்றுகிறார். தில்லி பல்கலைக்கழகம் மற்றும் ஜாமியா மிலியா இசுலாமியாவில் பேராசிரியராகப் பணிபுரிந்தார்.

மேற்கோள்கள்
-----------

1. 1 2  Bearak, Barry (1 June 2000). "In India, the Wheels of Justice Hardly Move". *The New York Times*.. பார்த்த நாள்: 13 February 2014.
2. ↑  Pradhan, Bharathi (15 December 2013). "A Life Not So Gay". *The Telegraph* (India).. பார்த்த நாள்: 25 February 2014.
3. ↑  Usami, Zeeshan-UI-Hassan (2007). *Beyond Boundaries: Reflections of Indian and U.S. Scholars*. iUniverse. பன்னாட்டுத் தரப்புத்தக எண்:9780595436446. .
4. ↑
ஒரு **பந்தணி** (Ball grid array) என்பது பரபேற்றுச் சாதனங்களில் (Surface Mount Devices) ஒரு பொதிய முறை ஆகும். பந்தணி முள்ளணியிளிருந்து உருவாகிய பொதிய முறை. முள்ளணியில் ஒரு முகத்தில் முள்கள் நிரப்பப்படுகின்றன. பந்தணியில் முள்கள் சூட்டிணை பந்துகளால் (solder balls) மாற்றப்படுகின்றன. சூட்டிணைப் பந்துகள் சுற்றுப்பலகையில் உள்ள செப்பு நிரப்பிடங்கள் (solder pads) மீது ஒட்டுகின்றன.

நிறைகள்
-------

### உயர்ந்த அடர்வு

பந்தனி முறையில் ஒரு பொதியத்தில் அதிக முள்கள் இடம் கொள்ளப்படுகின்றன. தொழிற்சாலையில் பந்துகள் பொதியத்தில் ஓட்டப்படுவதால் தற்செயலாக குறுக்குச் சுற்று தவிர்க்கப்படுகிறது.

### வெப்பக் கடத்தம்

பந்தணி பொதியங்கள் வழக்கமான பரப்பேற்றுப் பொதியங்களை விட குறைந்த வெப்பத் தடுப்புக் கொண்டுள்ளதால் பொதியத்தில் மிகுவெப்பம் வாய்ப்புகள்குறைக்கப்படுகிறது.

### குறை மின்மறுப்பு இழுதுகள்

மின்கடத்திகள் பந்தணி பொதிய முறையில் குட்டையாக இருப்பதால் இழுதுகளின் மின்மறுப்பு குறைவாக உள்ளது. ஆகையால் அதிவேகக் குறிகைகளில் உருக்குலைவு குறைகிறது.

குறைகள்
-------

### விலையுயர்ந்த ஆய்வு

பந்தணியின் ஆய்வு இதர பரபேற்றுச் சாதனங்களை விட விலைமிக்கது மற்றும் சிக்கலானது.

### தவறுகளைதலில் கடினம்

குறிகைகள் சுற்றுப்பலகையில் நேரடியாக அணுக முடியாதலால் தவறுகளைதலின் (debug) பொது சுற்றுப்பலகையில் கடினமான திருத்துவேலைகள் செய்ய நேரிடலாம். இதர பரப்பெற்றுச் சாதனங்களில் இழுதுகள் வெளிப்படுவதால் தேட்டல் செய்வது (probing) அவைகளில் எளிதாகின்றன.
**எலிசபெத் மே** (*Elizabeth May* ஜூன் 9, 1954, கனெடிகட்) கனடா பசுமைக் கட்சியின் தலைவர் ஆவர்.

இவர் ஒரு சூழலியலாளர், எழுத்தாளர், சமூகப் போராளி. இவர் வழக்கறிஞராக கல்வி கற்றவர்.

சிறுபான்மை ஆதரவையே பெற்ற பசுமைக் கட்சியை தலைவர்களுக்கிடையேயான விவாதத்தில் பங்குபெறச் செய்தது இவரது ஒரு குறிப்பிடத்தக்க சாதனை ஆகும்.

ஆரம்பகால வாழ்க்கை மற்றும் கல்வி
-------------------------------

மே எழுத்தாளர் ஸ்டெபானி மற்றும் கணக்காளர் ஜான் மிடில்டன் ஆகியோருக்கு சூன் 9,1954 அன்று பிறந்தார்.இவரது தந்தை நியூயார்க்கில் பிறந்து இங்கிலாந்தில் வளர்ந்தவர்,தாய் நியூயார்க்கர்.இவருக்கு ஜெஃப்ரி என்ற தம்பி உள்ளார்.இவரது தாய் அணுசக்தி எதிர்ப்பு ஆர்வலர்.கேப் பிரெட்டன் தீவில் கோடை விடுமுறையைத் தொடர்ந்து 1972 ஆம் ஆண்டில் குடும்பம் நோவா ஸ்கொட்டியாவின் மார்கரி துறைமுகத்திற்கு குடிபெயர்ந்தது.

மே 1974ல் செயின்ட் பிரான்சிஸ் சேவியர் பல்கலைக்கழகத்தில் சேற்ந்தார்,ஆனால் விரைவில் அந்த பள்ளியை விட்டு வெளியேரினார்.மார்க்ரிக்கு திரும்பி, மே உணவக நிர்வாகத்தில் கடித படிப்புகளை எடுத்தார்.1980 ஆம் ஆண்டு டல்ளசி சட்ட பள்ளியில் ஒரு முதிர்ச்சியடைத்த மாணவராக பயின்றார், 1983 இல் பட்டம் பெற்றார்.மே செயின்ட் பால் பல்கலைக்கழகத்தில் இறையியல் படித்தார்.

பொது வாழ்க்கை
-------------

1980 ஆம் ஆண்டில்,மே மற்றும் "சிறு கட்சி"என்று அழைக்கப்படும் சுற்றுச் சூழல் மற்றும் அணுசக்தி எதிர்ப்பு பிரச்சிணைகளைஎழுப்ப ஒரு அரசியல் கட்சியைத் தொடங்கினார்.1980ல் கூட்டாச்சி தேர்தலில் ஆறு மாகாணங்களில் 12 வேட்பாளர்யுடன் கட்சி போட்டியிட்டது.மேக்கு அந்த நேரத்தில் 25 வயது ஆனது.

தனிப்பட்ட வாழ்க்கை
------------------

மேக்கு இயன் பர்டன், விக்டோரியா கேட் மே பர்ட்டனுடன் பிறந்த ஒரு மகள் உள்ளார்.நவம்பர்27,2018 அன்று நடிகை மார்கோட் கிடாரின் சகோதரரும் இங்கிலாந்து பசுமைக் கட்சியின் நிறுவனர்களில் ஒருவருமான ஜான் கிடரை மே திருமணம் செய்வதாக அறிவித்தார்.மே மற்றும் கிடருக்கு ஏப்ரல் 22,2019 அன்று திருமணம் நடைப்பெற்றது.மே ஒரு ஆங்கிலிக்கம் பயிற்சி பெற்றவர்.

மேற்கோள்கள்
-----------

1. ↑  "ரயிலில் எலிசபெத் மேவுடன் ஒரு கேள்வி பதில்".
2. ↑  Courant, Hartford. "MAY, STEPHANIE MIDDLETON". *courant.com* (ஆங்கிலம்). 2021-03-15 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Elizabeth May***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***எலிசபெத் மே*** |

|  |  |
| --- | --- |
| Search Wikinews | விக்கிசெய்திகளில் தொடர்புடைய செய்திகள்:
**Elizabeth May** |

* Profile at கனடா பசுமைக் கட்சி
* 
* Appearances on C-SPAN
* ஐ.எம்.டி.பி இணையத்தளத்தில் எலிசபெத் மே
* எலிசபெத் மே இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
**இராஜேசு குப்தா** (*Rajesh Gupta*) ஒரு இந்திய அரசியல்வாதியும் தில்லியின் ஆறாவது சட்டமன்றத்தின் உறுப்பினரும் ஆவார். இவர் மாநிலத்தில் சுகாதாரத்துறையின் பாராளுமன்றச் செயலாளராகவும் இருக்கிறார். இவர் ஆம் ஆத்மி கட்சி உறுப்பினர் ஆவார். இவர் வசீர்பூர் சட்டமன்றத் தொகுதியிலிருந்து தில்லி சட்டமன்றத்திற்குத் தேர்ந்தெடுக்கப்பட்டார்.

இராஜேசு குப்தா 1978 ஆம் ஆண்டு நவம்பர் 2 ஆம் தேதி தில்லியில் உள்ள எல்என்ஜேபி மருத்துவமனையில் பிறந்தார். தியாகி பொதுப் பள்ளியில் பள்ளிப்படிப்பை முடித்தார். இளமைப் பருவத்தின் பிற்பகுதியில் இவர் நாடகத்தில் தீவிரமாக ஈடுபட்டார். இவர் பொதுவாக தெரு நாடகங்கள் மற்றும் "நுக்கத் நாடகங்கள்" மூலம் சமூகத்தில் விழிப்புணர்வை ஏற்படுத்த முயன்றார். இவர் எப்போதும் வித்தியாசமாக ஏதாவது செய்ய விரும்பினார், அதற்காகப் பங்களிக்கவும் செய்கிறார். ஊழலுக்கு எதிரான இயக்கம் அரசியலில் அவரது வாழ்க்கைக்கு ஒரு பெரிய திருப்புமுனையாக அமைந்தது. இவர் காலனி விற்பனைத் தொழிலை விட்டு விட்டு ஆம் ஆத்மி கட்சியில் இணைந்து தனது அரசியல் வாழ்க்கையைத் தொடங்கினார்.

2011 ஆம் ஆண்டு அண்ணா அசாரே முன்னின்று நடத்திய ஊழல் எதிர்ப்பு இயக்கத்தில் தீவிரமாகப் பங்கேற்றார். 2013 தேர்தலின் போது சட்டமன்றத் தேர்தலில் மிகத்தீவர் பிரச்சாரம் செய்தார். 2015 ஆம் ஆண்டு தில்லி சட்டமன்றத் தேர்தலில் சட்டமன்ற உறுப்பினராகப் போட்டியிட்டு வெற்றியும் பெற்றார்.

இவர் 2015 தில்லி சட்டமன்றத் தேர்தலில் இவரை எதிர்த்துப் போட்டியிட்ட பாரதிய ஜனதா கட்சியின் வேட்பாளர் முனைவர் மகேந்தர் நக்பால் என்பவரை 22,044 வாக்குகள் வித்தியாசத்தில் தோற்கடித்தார்.

### சட்டமன்ற உறுப்பினர் (2015 - 2020)

10 பிப்ரவரி 2015 முதல் 2020 வரை இவர் தில்லியின் ஆறாவது சட்டமன்றத்தின் உறுப்பினராக இவர் பணியாற்றினார்.

### சட்டமன்ற உறுப்பினர் (2020 - தற்போது வரை)

2020 ஆம் ஆண்டில் இவர் தில்லி ஏழாவது சட்டமன்றத்தின் உறுப்பினராக இவர் பாலம் சட்டமன்றத் தொகுதியிலிருந்து தேர்ந்தெடுக்கப்பட்டார்.

மேற்கோள்கள்
-----------

1. ↑  "Election result". Election commission of India.. பார்த்த நாள்: 1 February 2015.
2. ↑  "Committee System in Legislative Assembly of National Capital Territory of Delhi" (PDF). *Legislative Assembly National Capital Territory of Delhi*. 17 September 2022 அன்று பார்க்கப்பட்டது.
இராமாயண இலைங்கைப் போர், 1649-53
யானைப்படை,ஹன்னிபால், 1878
**யானைப் படை** யானைகளைக் கொண்டு அமைக்கப்பட்ட படை. போர்களில் பயன்படுத்தபடும் இவ்வகைப்படைகள் பழங்காலத்தில் இருந்தன. இப்படையில் உள்ள யானைகள் போர்செய்யத்தக்க வண்ணம் பயிற்சி அளிக்கப்பட்டவையாக இருக்கும். இவை வேலிகள் கூடாரங்கள் போன்ற பெரிய தடைகளை தகர்க்கக்கூடியவையாக இருந்தன. தற்காலப் போர்களில் பீரங்கி வண்டிகள் செய்க்கூடிய அக்கால யானைப்படைகள் செய்தன. யானையின் கொம்புகளில் வாள்கள் அல்லது கிம்புரிகள் கட்டப்பட்டிருக்கும். யானையின் முதுகின் மேல் காப்பரண் அமைத்து அதில் இருந்து வீரர்கள் அம்பு எறிவர். போரில் ஈடுபடும் யானைகளுக்கு மதம் ஊட்டி (*தேம்* அல்லது *மத்தம்* ஊட்டி), மிகுந்த வெறியுடன் இயக்குவர். போர்களில் எதிரிப் படைகளின் கோட்டை தகர்த்தல் உள்ளிட்ட பல காரியங்களிலும் அவை பெரிதும் துணைநின்றுள்ளன.
யானை முதன்முதலாக போரில் பயன்படுத்தப்பட்டது தென்னிந்தியாவில்தான் என்று வரலாற்றாசிரியர் தாமஸ் ட்ரவுட்மன் குறிப்பிடுகிறார். பல ஆயிரம் ஆண்டுகளாக போர்களில் ஈடுபடுத்தப்பட்ட யானைப்படையானது கடைசியாக சாயம் நாட்டு மன்னர் 1833இல் கம்போடியாவுடன் போரிட்டபோது பயன்படுத்தப்பட்டது.

மேற்கோள்கள்
-----------

1. ↑  
 "elephantry".. (1911). Century Company.
2. ↑  சு. தியடோர் பாஸ்கரன் (15 செப்டம்பர் 2018). "வேழத்துக்கு ஒரு திருவிழா". *கட்டுரை*. இந்து தமிழ். 16 செப்டம்பர் 2018 அன்று பார்க்கப்பட்டது.

* ந. சி. கந்தையா பிள்ளை. (2006). *தமிழர் பண்பாடு*. அப்பர் அச்சகம்: சென்னை.

விக்கிமீடியா பொதுவகத்தில்,  
 ***யானைப் படை***   
என்பதின் ஊடகங்கள் உள்ளன.
யானைப் பொறியில் விழுந்து வெள்ளை ஆட்டக்காரர் தன்னுடைய குதிரையை அதிகமாக இழக்கும் பரிதாபம் 
சதுரங்க விளையாட்டில் **யானைப் பொறி** *(Elephant Trap)* என்பது வெள்ளைக் காய்களுடன் விளையாடும் ஆட்டக்காரர் கருப்பு ஆட்டக்காரரின் ஒரு சிப்பாயைக் கைப்பற்ற ஆசைப்பட்டு தன்னுடைய ஒரு காயை கூடுதலாக இழந்து தவிக்கும் தவறான முயற்சியாகும். இப்பொறி பிரபலமான சதுரங்கத் திறப்பு ஆட்டமான இராணியின் பலியாட்டம் நிராகரிப்பு திறப்பு வகையில் நிகழ்கிறது. இந்த எளிய பொறியில் பொதுவாக ஆயிரக்கணக்கான தொழில்முறை சதுரங்க விளையாட்டு வீரர்களும் வீழ்ந்திருக்கிறார்கள். 
கார்ல் மேயட் மற்றும் டேனியல் ஆர்விட்ச்சு இடையில் 1848 ஆம் ஆண்டு பெர்லினில் நடைபெற்ற ஆட்டம் இப்பொறியில் வீழ்ந்த ஆட்டமாக முன்னதாகப் பதிவு செய்யப்பட்டுள்ளது

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

.

பொறி
----

**1.d4 d5 2. c4 e6 3. Nc3 Nf6 4. Bg5 Nbd7**

கருப்பு ஆட்டக்காரரின் இந்த வரிசை முறையிலான ஆட்டத்தின் போக்கு அவர் கேம்பிரிட்சு இளவேனில் தற்காப்பு ஆட்டம் விளையாட எண்ணியிருப்பது போலத் தோன்றுகிறது. எனவே 5.Nf3 c6 6.e3 Qa5, என ஆட்டம் தொடர்கிறது. ஆனால் கருப்பு தன்னுடைய ஆறாவது நகர்வை Qa5 க்குப் பதிலாக ...Be7 என்று நகர்த்துவாரேயானால் அந்த ஆட்டம் பாரம்பரிய தற்காப்பு ஆட்டமாகவும் மாற வாய்ப்புண்டு (கார்ல் மேயட் மற்றும் டேனியல் ஆர்விட்ச்சு இடையில் இவ்வாட்டம் நடைபெற்ற காலத்தில் கேம்பிரிட்சு இளவேனில் தற்காப்பு ஆட்டம் கண்டுபிடிக்கப்பட்டிருக்கவில்லை) 

|  |  |
| --- | --- |
| 
6.Nxd5?? நகர்வுக்குப் பின்னர்
 | 
7...Bb4+ நகர்வுக்குப் பின்னர்
 |

ஒருவேளை வெள்ளை ஒரு சிப்பாய்க்கு ஆசைப்பட்டால் ……,

எதிர்பார்ப்புடன் கருப்பு ஆட்டக்காரர் யானைப் பொறிக்கு வலை விரிக்கிறார். 

**5. cxd5 exd5 6. Nxd5??** (முதல் படம்)

கருப்பின் குதிரை அவருடைய இராணிக்குத் தடுப்புச் செருகியாக நிற்பதால் அதனால் நகரமுடியாது என்று வெள்ளை கவனக்குறைவாக சிந்திக்கும் சூழல் அங்கு நிலவுகிறது. ஆனால் கருப்பு இரானியை இழந்தாலும் பரவாயில்லை என்று தடுப்புச் செருகியாக நிற்கும் குதிரையை நகர்த்தி.

**6... Nxd5! 7. Bxd8 Bb4+** என்று ஆடுகிறார் (இரண்டாவது படம்)

வெள்ளை ஆட்டக்காரருக்கு தன் இராசாவை முற்றுகையிலிருந்து காப்பாற்றிக்கொள்ள இராணியை இழக்கும் ஒரேஒரு நகர்வு மட்டுமே உள்ளதால் கருப்பு ஆட்டக்காரரால் வெள்ளை ராணியை கைப்பற்ற முடிகிறது. 

**8. Qd2 Bxd2+ 9. Kxd2 Kxd8** என்று தொடரும் ஆட்டத்தின் 9 ஆவது நகர்வுக்குப் பின்னர் கருப்பு ஆட்டக்காரர் ஒரு காயை அதிகமாகப் பெற்று உற்சாகமாய் விளையாட்டைத் தொடர்ந்து ஆடும் நிலை உண்டாகிவிடுகிறது.

குறிப்புரைகள்
-------------

1. ↑  K. Mayet–D. Harrwitz, Berlin 1848 at Chessgames.com

மேற்கோள்கள்
-----------

* Leonard Barden (1987). *Play Better Chess • Revised Edition*. Treasure Press. பக். 24. பன்னாட்டுத் தரப்புத்தக எண்:978-1850512318.
**இராஜேசு ரிசி** (Rajesh Rishi) (பிறப்பு 18 அக்டோபர் 1964) ஒரு இந்திய அரசியல்வாதி ஆவார். இவர் இந்தியாவின் புது தில்லி மாநிலத்தின் ஆறாவது சட்டமன்றத்தின் உறுப்பினராக ஜனக்புரி சட்டமன்றத் தொகுதியிலிருந்து ஆம் ஆத்மி கட்சி சார்பாக வென்றுள்ளார்.

இவர் முந்தைய தில்லி அரசில் பாராளுமன்றச் செயலரும் ஆவார். போக்குவரத்து, தகவல் தொழில்நுட்பம், சுற்றுலா மற்றும் நிர்வாகச் சீர்திருத்தத்துறையின் மற்றுக்கான நிலைக்குழுவிலும் உறுப்பினர் ஆவார்.

தொடக்க கால வாழ்க்கை மற்றும் கல்வி
---------------------------------

இவர் ஜலந்தரில் 18 அக்டோபர் 1965-இல் பிறந்தார். இவர் டாக்டர் பீம்ராவ் அம்பேத்கர் பல்கலைக்கழகத்தில் பயின்று 1985 ஆம் ஆண்டு இளம் அறிவியல் பட்டம் பெற்றார்.

அரசியல் வாழ்க்கை
----------------

ரிஷி 2013-ஆம் ஆண்டில் முதன் முதலாக  தேர்தலில் போட்டியிட்டார். இவர் 2015-ஆம் ஆண்டில் ஆம் ஆத்மி என்ற கட்சியின் சொர்பில் ஜனக்பூரி தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

குறிப்புகள்
-----------

1. 1 2  "Member Profile". Legislative Assembly official website.. பார்த்த நாள்: 13 Jun 2016.
2. ↑  "Candidate affidavit". My neta.info.. பார்த்த நாள்: 13 Jun 2016.
3. ↑  "2015 Election Results". இந்தியத் தேர்தல் ஆணையம் website. Archived from the original on 2018-07-12.. பார்த்த நாள்: 2017-01-09.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aepyornithidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**யானைப் பறவை** (*Elephant birds*) என்பது அழிந்துபோன பறவையினங்களில் ஒன்றாகும். மடகாஸ்காரில் காணப்பட்ட இவை பதினாறாம் நூற்றாண்டுடன் அழிந்து விட்டதாகக் கருதப்படுகிறது. யானைப் பறவையே உலகின் மிகப் பெரிய பறவையாக இருந்தது. அது மூன்று மீட்டரை விட உயரமானதாகவும் அரைத் தொன்னை (ஐந்நூறு கிலோகிராம்) விட நிறையுடையதாகவும் இருந்ததாக நம்பப்படுகிறது. யானைப் பறவையின் முட்டைகளின் எச்சங்கள் சில கண்டுபிடிக்கப்பட்டுள்ளன. அவற்றில் சில ஒரு மீற்றரை விட அதிக சுற்றளவுடையனவாக இருந்தன. யானைப் பறவைகளின் அழிவுக்கும் மனிதன் அவற்றை வேட்டையாடியமையே காரணமாக இருக்கலாம் என நம்பப்படுகிறது. அதனை நிராகரிக்கும் வாதங்களும் உள்ளன.

யானைப் பறவையின் (நடுவில்) அளவு, மனிதன், நெருப்புக்கோழி (கருஞ்சிவப்பு நிறம்) மற்றும் இருகாலில் நடக்கும் டைனோசருடன் ஒப்பிடுகையில். ஒவ்வொரு சமமான கோடும் ஒரு மீட்டர் உயரத்தினை குறிக்கும்
**Mullerornis agilis**

மேற்கோள்கள்
-----------
**ஆல்ககாலேட்டு** *(Alcoholate)* என்பது ஓர் உப்பின் படிக வடிவத்தைக் குறிக்கிறது. [SnCl3(OC2H5)•C2H5OH]2 மற்றும் C8H6N4O5•CH3OH. சேர்மங்களில் உள்ளது போல படிகநீருக்குப் பதிலாக ஆல்ககால் இடம் பிடித்திருந்தால் அச்சேர்மம் ஓர் ஆல்ககாலேட்டு எனப்படுகிறது. 

ஆல்ககாலேட்டு என்ற சொல்லின் இரண்டாவது பொருள் ஒரு கசாயம் அல்லது தாவரப் பொருட்களின் ஆல்ககால் கரைசல் என்பதாகும். 

ஆல்காக்சைடு என்ற சொல்லுக்குரிய இணைபொருட்சொல் என்பது ஆல்ககாலேட்டு என்பதன் மூன்றாவது பொருளாகும். ஓர் ஆல்ககாலில் உள்ள ஐதராக்சில் குழுவுக்குப் பதிலாக, ஓர் ஐதரசன் அணு உலோக அணுவின் உதவியால் பதிலீடு செய்யப்பட்டு பெறப்படும் வழிப்பெறுதியே ஆல்காக்சைடு என்பதாகும்.

மேற்கோள்கள்
-----------

1. ↑  Webster, M. & Collins, P. H. (1974). The crystal and molecular structure of trichloroethoxytin (IV) ethanolate dimer,[SnCl3(OC2H5)•C2H5OH]2. Inorganica Chimica Acta, 9, 157-160.
2. ↑  Cherukuvada, S. Babu, N. J. & Nangia, A. (2011). Nitrofurantoin–p‐aminobenzoic acid cocrystal: Hydration stability and dissolution rate studies. Journal of pharmaceutical sciences, 100(8), 3233-3244.
ஆல்டாலின் பொதுவான வாய்ப்பாடு  R3 யானது -H ஆக இருந்தால், இது ஒரு β-ஐதராக்சி ஆல்டிகைடு, இல்லையெனில் இது ஒரு  β-ஐதராக்சி கீட்டோன்.
**ஆல்டால்** அல்லது **ஆல்டால் சேர்க்கைப்பொருள்**  (*aldol அல்லது aldol adduct*) (ஆல்டிகைடு ஆல்ககால் என்பதிலிருந்து பெறப்பட்டது) ஒரு ஐதராக்சி கீட்டோன் அல்லது ஐதராக்சி ஆல்டிகைடு ஆகும். மேலும் இது ஒரு  ஆல்டால் சேர்க்கை வினையின் விளைபொருளாகும். (ஆல்டால் குறுக்க வினைக்கு எதிரானது. குறுக்க வினையில்  α,β-நிறைவுறா கார்போனைல் மூலக்கூறு பகுதி கிடைக்கிறது). 

தனியாக "ஆல்டால்" என்ற பெயரைப் பயன்படுத்தும் போது 3-ஐதராக்சிபியூட்டேன்யால் என்ற குறிப்பிட்ட சோ்மத்தைக் குறிக்கிறது..

கண்டுபிடிப்பு
-------------

1872 ஆம் ஆண்டு பிரான்சு நாட்டு வேதியியலாளர் சார்லசு அடோல்ப் உர்ட்சு என்பவரால் ஆல்டால் வினையானது கண்டுபிடிக்கப்பட்டு, கரிம தொகுப்பு முறைகளில் இந்த வினையானது ஒரு இணைப்புக் கொக்கியாக நீடிக்கிறது.

அலெக்சாண்டர் போரோடின் என்பவரும் உர்ட்சுடன் இணைந்து ஆல்டால் வினையின் கண்டுபிடிப்பிற்கு  தனது பங்களிப்பை செய்துள்ளார். 1872 ஆம் ஆண்டில் போரோடின் இருசுய வேதியியல் கழகத்தில், ஆல்டிகைடுகளின் வினையில் பெறப்பட்ட புதிய துணை விளைபொருள் ஒன்று ஆல்டிகைடுகள் மற்றும் ஆல்ககால்கள் ஆகியவற்றின் பண்புகளைக் கொண்டுள்ளதைக் குறித்து அறிவித்தார். மேலும், அதே ஆண்டில், உர்ட்சினுடைய ஆய்வு வெளியீடுகளில் கிடைத்த விளைபொருட்களோடு அவை ஒத்திருப்பதையும் குறிப்பிட்டார்.

மேற்கோள்கள்
-----------

1. ↑
2. ↑  McMurry, John (2008). *Organic Chemistry, 7th Ed.*. Thomson Brooks/Cole. பக். 877–80. பன்னாட்டுத் தரப்புத்தக எண்:978-0-495-11258-7.
**ஓய்கோட்டை** என்பது பழமையான பெயர். இது காலபோக்கில் **ஒரிக்கோட்டை** என்றாயிற்று. ஒரிக்கோட்டை கிராமம் திருவாடானை வட்டம், இராமநாதபுரம் மாவட்டத்தில் அமைந்துள்ளது.

ஊரின் சிறப்புகள்
----------------

இங்கு புனித மரியன்னை நடுநிலைப் பள்ளி உள்ளது. இதில் இப்பகுதியில் உள்ள எட்டு கிராமத்தில் உள்ள குழந்தைகள் பயிலுகின்றனர். இக்கிராமத்தில் இந்து மற்றும் கிறிஸ்தவர்கள் சம அளவில் உள்ளனர். அதோடு ஒற்றுமையும் அன்பும் நிறைந்து காணப்படும். இங்கு ஸ்ரீ நல்லாதுரை முனீஸ்வரர் ஸ்ரீ அங்கால பரமேஸ்வரி ஆலயம் சிறப்பு மிகுந்தது ஆகும். இக்கவிளில் ஆண்டுதோறும் மே மதம் இறுதியில் திருவிழா நடைபெறும். இத்திருவிழாவில் பால் குடம், காவடி எடுத்தல், அலகு குத்துதல் மற்றும் பூக்குழி இறங்குதல் போன்ற வழிபாடுகள் இங்கு வெகு விமரிசையாக நடைபெறும். இங்கு இந்து, கிருத்துவர் பகுபாடு இல்லாமல் இறைவனை வழிபடுவர்.

இங்கு ஜெபமாலை அன்னை ஆலயம் இந்த பகுதியின் சிறந்த ஆலயம் ஆகும். இவ்வாலயத்தில் ஆண்டுதோறும் புரட்டாசி மாதம் திருவிழா வெகு விமரிசையாக நடைபெறும். இங்கும் இந்து கிருத்துவர் வேறுபாடு கிடையாது. இங்கு சிறப்பு என்னவென்றால் இத்திருவிழா சமயத்தில் எப்படியும் மழை பொழியும் என்பது மறுக்க முடியாத ஒன்று ஆகும். ஆண்டுதோறும் இத்திருவிழா நடைபெறும் போது மழை பொழியும். இது விவசாய காலம் ஆகும்.

மேற்கோள்கள்
-----------

1. ↑  "Tiruvadanai Taluk - Revenue Village". 2015-04-18 அன்று மூலம் பரணிடப்பட்டது. 2012-03-24 அன்று பார்க்கப்பட்டது.
2. ↑  "Tiruvadanai Block - Panchayat Village". 2015-04-02 அன்று மூலம் பரணிடப்பட்டது. 2012-03-24 அன்று பார்க்கப்பட்டது.

வெளி இணைப்புகள்
---------------

* விக்கிமேப்பியாவில் ஒரிக்கோட்டை அமைவிடம்
**கேதன் சாவேஜ்** (*Kethan Savage*) (செப்டம்பர் 4, 1993) அமெரிக்காவின் தொழில்முறை கூடைப்பந்தாட்ட வீரர் ஆவார். இவர், ஜியார்ஜ் வாஷிங்டன் ஆண்கள் கல்லூரிக்கும், பட்லர் ஆண்கள் கல்லூரிக்கும் கூடைப்பந்து விளையாடினார்.

பள்ளி வாழ்க்கை
--------------

வர்ஜீனியாவின் அலெக்சாண்ட்ரியாவில் உள்ள எபிஸ்கோபல் உயர்நிலைப்பள்ளியில் சேருவதற்கு முன்னர் இவர், சாண்டிலி உயர்நிலைப் பள்ளியில் இரண்டு ஆண்டுகள் பயின்றார். எபிஸ்கோபல் பள்ளியை 1998 முதல் ஒரு இளையோராக வெற்றியாளாராக்கினார். ஒரு மூத்தோராக வர்ஜீனியாவின் சுயாதீன பள்ளிகளுக்கான போட்டியில் இவர் தனது அணியை 24-4 என்ற புள்ளிகளின் சாதனை அடிப்படையில் இட்டுச் சென்றார்.

கல்லூரி வாழ்க்கை
----------------

சாவேஜ், ஒரு புதிய வீரராக ஒரு ஆட்டத்திற்கு சராசரியாக 3.1 புள்ளிகளைப் பெற்றார். இவர் ஒரு சோபோமோர் என ஒரு ஆட்டத்திற்கு 12.7 புள்ளிகளாக தனது புள்ளிகளை அதிகரித்தார். ஆனால் பருவத்தின் பிற்பகுதியில் காயமடைந்தார். மேலும், 2014 தேசிய கல்லூரி விளையாட்டுச் சங்கம் நடத்திய போட்டியில் விளையாடவில்லை. ஒரு இளையோராக, இவர் ஒரு ஆட்டத்திற்கு சராசரியாக 11.7 புள்ளிகளையும், 4.8 ரீபவுண்டுகளையும் 2.7 அசிஸ்ட்களையும் பெற்றார். இந்தப் பருவத்துக்குப் பிறகு, தான் பட்லர் ஆண்கள் கல்லூரிக்கு மாறுவதாக அறிவித்தார்.

இவருக்கு தோள்பட்டை அறுவை சிகிச்சை செய்யப்பட்டது. மேலும், நிமோனியா காரணமாக பட்லர் கல்லூரியின் முதல் நான்கு ஆட்டங்களைத் தவறவிட்டார். 2017ஆம் ஆண்டில் தனது முதல் என்சிஏஏ போட்டியில் விளையாடினார். இருப்பினும் தசைநார் பிடிப்பு மூலம் மட்டுப்படுத்தப்பட்டார். இவரது மூத்தோர் விளையாட்டில், ஒரு ஆட்டத்திற்கு சராசரியாக 8.0 புள்ளிகள், 2.7 ரீபவுண்டுகள் மற்றும் 1.5 அசிஸ்ட்கள் தரையில் இருந்து 44.3 சதவிகிதத்தையும், வளைவின் பின்னால் இருந்து 29.2 சதவிகிதத்தையும் எடுத்தார்.

தொழில் வாழ்க்கை
---------------

ராப்டர்ஸ் 905 ஆல் 2017 என்.பி.ஏ ஜி லீக் வரைவின் முதல் சுற்றில் 26 வது தேர்வோடு சாவேஜ் தேர்ந்தெடுக்கப்பட்டார். உண்மையில் அணியை உருவாக்க ராப்டர்ஸ் 905 ஆல் எடுக்கப்பட்ட ஒரே வரைவு தேர்வாக அவர் இருந்தார்.

மேற்கோள்கள்
-----------

1. ↑  Woods, David (January 6, 2017). "Butler's Kethan Savage returns to D.C. just as he is returning to form". *Indianapolis Star*.. பார்த்த நாள்: May 1, 2018.
2. ↑  Rothstein, Jon (December 11, 2013). "Triple Threat: Mid-year transfers ready to make an impact". *CBS Sports*.. பார்த்த நாள்: May 1, 2018.
3. ↑  "George Washington loses starting guard to transfer". *NBC Sports*. April 3, 2015. May 1, 2018 அன்று பார்க்கப்பட்டது.
4. ↑  "George Washington transfer commits to Butler". *NBC Sports*. April 18, 2015. May 1, 2018 அன்று பார்க்கப்பட்டது.
5. ↑  Woods, David (March 14, 2017). "Transfers Woodson, Savage making NCAA tourney debuts with Butler". *Indianapolis Star*.. பார்த்த நாள்: May 1, 2018.
6. 1 2  "Here comes Kethan Savage of the 905". *RaptorsHQ*. May 1, 2018 அன்று பார்க்கப்பட்டது.

வெளி இணைப்புகள்
---------------

* Butler Bulldogs bio
**ஒரு கன்னியும் மூணு களவாணிகளும்** 2014 இல் வெளிவந்த இந்தியத் தமிழ்த் திரைப்படமாகும். இப்படத்தினை சிம்புதேவன் இயக்கியிருக்கிறார். இத்திரைப்படத்தில் அருள்நிதி, பிந்து மாதவி, ஆதிசா ஷெட்டி ஆகியோர் முக்கிய கதாப்பாத்திரத்தில் நடிக்கின்றனர் .

கதை சுருக்கம்
-------------

நிமிடத்திற்கு நிமிடம் மனிதனின் விதி மாறும் என்ற கருத்தை வலியுறுத்தி வெளி வந்திருக்கும் படம் தான் ஒரு கன்னியும் மூணு களவாணிகளும்.

நாயகன் அருள்நிதியின் காதலியான அர்ஷிதா ஷெட்டிக்கு வேறொருவருடன் திருமண நிச்சயிக்கப்பட்டு, சர்ச்சில் திருமணமும் நடக்க இருக்கிறது. அர்ஷிதாவின் அப்பா மிகப்பெரிய தொழிலதிபர். அவருடைய தொழில் எதிரியான நாசர் அவரை அவமானப்படுத்துவதற்காக அருள்நிதியை கடத்தி வந்து அவர் காதலிக்கும் பெண்ணான அர்ஷிதாவை கூட்டிக்கொண்டு ஓடச்சொல்கிறார். அப்படி சென்றால் அவருக்கு ரூ.30 லட்சம் தருவதாகவும் கூறுகிறார்.

ஒரு புறம் அருள்நிதியின் அம்மாவுக்கு ஆபரேஷன் செய்ய பணம் தேவைப்படுகிறது. அதேநேரத்தில் தனது காதலியையும் கரம் பிடிக்க வேண்டும் என்ற எண்ணத்தில் இதற்கு அருள்நிதி ஒப்புக்கொள்கிறார். அருள்நிதியுடன் அவரின் நண்பர்களான பிந்து மாதவியும், பகவதி பெருமாளும் சேர்ந்து கொள்கிறார்கள். இவர்களுக்கும் பணத்தேவை இருப்பதால் அருள்நிதியுடன் சேர்ந்து இந்தக் கடத்தலை நடத்த முடிவெடுக்கின்றனர்.

அதன்படி, அர்ஷிதாவின் கல்யாணம் நடக்கும் சர்ச்சுக்கு சென்று துப்பாக்கி முனையில் அவளைக் கடத்த திட்டம் தீட்டுகின்றனர். அதற்கான துப்பாக்கியை அருள்நிதியின் மற்றொரு நண்பரான கார்த்திக் சபேஸ் ஏற்பாடு செய்துகொடுக்கிறார். இரண்டு துப்பாக்கி தேவைப்படும் நிலையில் ஒரு துப்பாக்கியை மட்டுமே ஏற்பாடு செய்து கொடுக்கிறார். மற்றொன்றை வாங்கக் கிளம்பும் வேளையில் மின்விசிறி தலையில் விழுந்து மயக்கமடைகிறார் சபேஸ். அதனால் கடத்தலுக்கு அவரைக் கூட்டிச் செல்லாமல் வீட்டிலேயே விட்டுவிட்டு செல்கின்றனர்.

சரியாக 9.00 மணிக்கு வீட்டை விட்டு கிளம்பும் அவர்கள் அடுத்தடுத்து ஏற்படும் பிரச்சினைகளை எப்படி சமாளித்து இறுதியில் அர்ஷிதாவை கடத்தினார்கள் என்பதே படத்தின் கதை. இந்த கதையை மூன்று விதமாக இயக்குனர் சொல்லியிருக்கிறார். அதாவது, 9.00 மணிக்கு அவர்கள் வீட்டை கிளம்பியதால் என்ன நடந்தது, அதேபோல் 1 நிமிடம் முன்னதாக 8.59 மணிக்கு கிளம்பினால் என்ன நடந்தது, 1 நிமிடம் தாமதமாக 9.01 மணிக்கு கிளம்பியதால் என்ன நடந்தது என மூன்று விதங்களில் படமாக்கியிருக்கிறார்.

நடிகர்கள்
---------

* அருள்நிதி—தமிழ்
* பிந்து மாதவி
* ஆதிஷா செட்டி—இசபெல்லா
* பகவதி பெருமாள்
* கார்த்திக் சபேஷ்
* அருள்தாஸ்
* பாண்டு
* நாசர் (நடிகர்)
* ஆடுகளம் நரேன்
* எம். எசு. பாசுகர்
* இளவரசு
* ஜெயபிரகாசு
* மனோபாலா
* டெல்லி கணேஷ்
* வி. எஸ். ராகவன்
* ரவி ராகவேந்திரா

ஆதாரம்
------

1. ↑  Features, Express (2013-07-30). "'OKMK is contemporary romantic comedy'". The New Indian Express. 2013-12-07 அன்று பார்க்கப்பட்டது.
2. ↑  "Chimbu Deven & Arulnithi come together". Sify. 2013-07-21. 2013-07-25 அன்று மூலம் பரணிடப்பட்டது. 2013-12-07 அன்று பார்க்கப்பட்டது. Unknown parameter `|=` ignored (உதவி)
3. ↑  "Chimbudevan - Arulnithi flick's first look". TNN. The Times of India. 2013-07-22. Archived from the original on 2013-07-26.. பார்த்த நாள்: 2013-12-07.

வெளி இணைப்புகள்
---------------

* இணையதள திரைப்பட தரவுத்தளத்தில் *ஒரு கன்னியும் மூணு களவாணிகளும்*

வெளி இணைப்புகள்
---------------

| * பா
* உ
* தொ
சிம்புதேவன் இயக்கிய திரைப்படங்கள் |
| --- |
| 
* *இம்சை அரசன் 23ஆம் புலிகேசி* (2006)
* *அறை எண் 305ல் கடவுள்* (2008)
* *இரும்புக் கோட்டை முரட்டு சிங்கம்* (2010)
* *ஒரு கன்னியும் மூன்று களவாணிகளும்* (2014)
* *புலி* (2015)

 |
**ஒரு கிடாயின் கருணை மனு** (Oru Kidayin Karunai Manu) 2017 ஆம் ஆண்டு வெளியான தமிழ்த் திரைப்படம். சுரேஷ் சங்கையா எழுதி இயக்கிய இந்தத் திரைப்படத்தில் விதார்த் , ரவீனா ரவி ஆகியோர் முக்கியக் கதாப்பாத்திரத்தில் நடித்தனர். எராசு இன்டர்நேஷனல் நிறுவனம் தயாரித்த இந்தத் திரைப்படம் விமர்சகர்களிடம் சிறந்த படம் என்ற பாராட்டுகளைப் பெற்றது.

கதைச்சுருக்கம்
--------------

புதியதாக திருமணம் ஆன நாயகன் ராமமூர்த்தி (விதார்த்). அவர் தன் குடும்பத்தினர் மற்றும் ஊர் மக்களுடன் ஆட்டுக் கிடாயைப் பலியிட்டுக் குலதெய்வத்துக்கு நேர்த்திக்கடன் செலுத்த சரக்குந்தில் கிளம்புகின்றனர். பயண வழியில் தாங்கள் செய்யாத விபத்துக் கொலையை தாங்கள் செய்ததாக கருதும் அம்மக்கள். அதை மறைக்கச் செய்யும் குளறுபடிகள் அதனால் ஏறபடும் விளைவுகளே படத்தின் கதை

நடிகர்கள்
---------

* விதார்த் - ராமமூர்த்தி
* ரவீனா ரவி - சீதா
* ஜெயராஜ் பெரியமாயத்தேவர் - சீதாவின் தந்தை
* ஜார்ஜ் மரியான் - வழக்கறிஞர் வாசுதேவன்
* ஹலோ கந்தசாமி - அரும்பா
* கிருஷ்ணமூர்த்தி
* கே.ஜி. மோகன் - செவல்

இசை
---

இசையமைப்பாளர் ஆர். ரகுராம்

பாடலாசிரியர்கள் வேல்முருகன், வி.குருநாதன் 

| வ.எண் | பாடல் | பாடகர்கள் | கால அளவு |
| --- | --- | --- | --- |
| 1 | எங்கோ இருக்குற | வி.எம்.மகாலிங்கம் | 2.58 |
| 2 | கொலைச்சிந்து | ஹலோ கந்தசாமி | 3.31 |
| 3 | நான் கெட்ட கேடு | எம்.எஸ்.நேரு | 2.01 |

தயாரிப்பு
---------

ஜூலை 2015 இல் இயக்குனர் மணிகண்டனின் உதவி இயக்குனர் சுரேஷ் சங்கையா ஒரு கிடாயின் கருணை மனு என்ற திரைப்படத்தை இயக்கப்போவதாக தகவல் வெளியானது. பிப்ரவரி 2016 இல் நடிகர் விதார்த் கதாநாயகனாக நடிக்கும் அறிவிப்பு வெளியானது. எராசு இன்டர்நேஷனல் தயாரிப்பில் ஏப்ரல் 2016 இல் படப்பிடிப்பு துவங்கியது. பல திரைப்படங்களில் பின்னணிக் குரல் கொடுத்த ரவீனா ரவி இப்படத்தின் கதாநாயகியாகத் தேர்வு செய்யப்பட்டார். "கடவுளுக்கு காணிக்கையாக வெட்டப்படும் ஆட்டை மையமாகக் கொண்டு அதன் பார்வையில் சொல்லப்பட்டுள்ள கதை" என இயக்குநர் குறிப்பிடுகிறார். ராஜபாளையம் மற்றும் அருப்புக்கோட்டை சுற்றுவட்டாரப் பகுதிகளில் இப்படத்தின் படப்பிடிப்பு நடைபெற்றது.

2016 ஆம் ஆண்டில் படக்குழு பெர்லின் திரைப்படத் திருவிழாவிற்கு அனுப்பியது. 2017 ஆம் ஆண்டு நடைபெற்ற 15 ஆவது சென்னை சர்வதேச திரைப்படவிழாவில் இந்தத் திரைப்படம் சிறந்த தமிழ்படமாகத் தேர்வு செய்யப்பட்டது.

வரவேற்பு
--------

இது 02 சூன், 2017 ல் வெளியாகி சினிமா விமர்சகர்களின் பாராட்டைப் பெற்றது.

சான்றுகள்
---------

1. ↑  "கிடாயின் கருணை மனு".
2. ↑  "Letting a goat emote!" (in en). *www.deccanchronicle.com/*. 2017-05-29. .
3. ↑  "A story from the point of view of a goat - Times of India". timesofindia.indiatimes.com. 2016-11-27 அன்று பார்க்கப்பட்டது.
4. ↑  "Manikandan next to be a comedy entertainer - Tamil Movie News - IndiaGlitz.com". indiaglitz.com. 2016-11-27 அன்று பார்க்கப்பட்டது.
5. ↑  "Vidharth's next will go on floors from March". magzter.com. 2016-11-27 அன்று பார்க்கப்பட்டது.
6. ↑  "Raveena's maiden film Oru Kidayin Karunai Manu sent to Berlin Film Festival". behindwoods.com. 2016-11-27 அன்று பார்க்கப்பட்டது.
7. ↑  *Oru Kidayin Karunai Manu Movie Review {4/5}: Critic Review of Oru Kidayin Karunai Manu by Times of India*, 2019-01-18 அன்று பார்க்கப்பட்டது
8. ↑  Subramanian, Anupama (2017-06-03). "Oru Kidayin Karunai Manu movie review: A sharp and intelligent screenplay". *Deccan Chronicle* (ஆங்கிலம்). 2019-01-18 அன்று பார்க்கப்பட்டது.

வெளி இணைப்புகள்
---------------

*
யானைப் பற்பசை வினை
**யானைப் பற்பசை** (*Elephant toothpaste*) என்பது ஐதரசன் பெராக்சைடு விரைவாக சிதைவடைவதால் உண்டாகும் ஒரு நுரைபடிந்த பொருள் ஆகும். மிகவும் குறைவான வினைபடு பொருள்கள் இச்சோதனைக்குத் தேவைப்படுவதால், பெரும்பாலும் வகுப்பறைகளில் இச்சோதனையைச் செய்துகாட்டி நுரை எரிமலை செய்யப்படுகிறது. சிலசமயங்களில் இச்சோதனையை "மார்சுமலோ சோதனை" (*Marshmallow Experiment*) என்றும் அழைப்பார்கள். ஆனால் இச்சோதனை உளவியல் சார்ந்த ஸ்டான்போர்டு மார்சுமலோ சோதனையுடன் தொடர்பில்லாதது ஆகும்.

விளக்கம்
--------

முதலில் செறிவூட்டப்பட்ட (30%), ஐதரசன் பெராக்சைடுடன் திரவ சவர்க்காரம் கலக்கப்படுகிறது. பின்னர் மிக விரைவில் ஐதரசன் பெராக்சைடு சிதைவடைய வேண்டுமென்பதற்காக ஒரு வினையூக்கி, பெரும்பாலும் பொட்டாசியம் அயோடைடு சேர்க்கப்படுகிறது. ஐதரசன் பெராக்சைடு ஆக்சிசன் மற்றும் தண்ணீர் எனவிரண்டாகச் சிதைவடைகிறது. குறைவான அளவு ஐதரசன் பெராக்சைடு அதிகமான அளவு ஆக்சிசனை உற்பத்தி செய்து அதை கொள்கலனுக்கு வெளியே தள்ளுகிறது. சவர்க்காரம் கலந்த நீர் ஆக்சிசனை தடுத்து குமிழ்களை உருவாக்கி பின்னர் நுரையாக மாற்றுகிறது. வினையூக்கி சேர்க்கப்படுவதற்கு முன்பே நிறமூட்டுவதற்காக வண்ணப்பொடிகளும் சேர்க்கப்படுவதுணடு.

வேதியியல் விளக்கம்
------------------

இவ்வினை ஐதரசன் பெராக்சைடின் (H2O2) வினையூக்கிசார் சிதைவடைதலை வெளிப்படுத்துகிறது. பொதுவாக ஐதரசன் பெராக்சைடு, ஆக்சிசன் மற்றும் தண்ணீர் எனவிரண்டாக சிதைவடைவது உணர்ந்து கொள்ளும் அல்லது அளவிடும் அளவுக்கு மிகமெதுவாக நிகழும் செயலாகும்.

2H2O2 → 2H2O*(l)* + O2*(g)*
பொட்டாசியம் அயோடைடில் உள்ள அயோடைடு அயனி இவ்வினையில் வினையூக்கியாகச் செயல்படுகிறது. இவ்வினையூக்கி வினையில் எந்தவித பாதிப்பும் அடையாமல் வினைவழிமுறையில் மாற்றம் ஏற்படுத்தி வினைச் செயல்முறையை துரிதப்படுத்துகிறது.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| H2O2 | + | I− | → | H2O | + | IO− |  |  |
| H2O2 | + | IO− | → | H2O | + | O2 | + | I− |
| 

---

 |
| 2H2O2 |  |  | → | 2H2O*(l)* | + | O2*(g)* |  |  | ΔrH° = −196 kJ/mol |
|

இவ்வினை ஒரு வெப்பம் உமிழ்வினை ஆகும்; வினையில் உற்பத்தியாகும் நுரையும் மிகவும் சூடாக இருக்கும்.

மேற்கோள்கள்
-----------

1. 1 2 3  "Elephant's Toothpaste" (PDF). *University of Utah Chemistry Demonstrations*. University of Utah. 23 டிசம்பர் 2014 அன்று மூலம் (PDF) பரணிடப்பட்டது. 21 March 2014 அன்று பார்க்கப்பட்டது.
2. 1 2 3  "Elephant's Toothpaste - Kid Version". Steve Spangler Science. 18 March 2014 அன்று மூலம் பரணிடப்பட்டது. 21 March 2014 அன்று பார்க்கப்பட்டது.
3. 1 2  "Catalytic Decomposition of H2O2 - Elephant's Toothpaste" (PDF). *NCSU Department of Chemistry Lecture Demonstrations*. North Carolina State University. 28 மே 2016 அன்று மூலம் (PDF) பரணிடப்பட்டது. 21 March 2014 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***யானைப் பற்பசை***   
என்பதின் ஊடகங்கள் உள்ளன. 

* The Elephant's Toothpaste Experiment sciencebob.com
ஓவியரின் கைவண்ணத்தில் ஆல்ஃபா செண்ட்டாரி பிபி
**ஆல்ஃபா செண்ட்டாரி பிபி** (*Alpha Centauri Bb*) என்பது செண்டாரசு என்ற தெற்கு விண்மீன்குழுவில் ஏறத்தாழ 4.37 ஒளியாண்டு தூரத்தில் உள்ள உள்ள ஆல்ஃபா செண்ட்டாரி பி என்ற விண்மீனைச் சுற்றிவரும் ஒரு கே-வகைப் புறக்கோள் ஆகும். ஐரோப்பிய வானியலாளர் குழு ஒன்று இப்புறக்கோளைக் கண்டுபிடித்துள்ளதாக 2012 அக்டோபர் 16 ஆம் நாள் அன்று அறிவித்துள்ளது. பூமியைப் போன்ற எடையும், புதன் கோள் நமது சூரியனைச் சுற்றி வரும் தூரத்துக்குக் குறைவான தூரத்தில் (0.04 வாஅ) அதன் சூரியனைச் சுற்றியும் வருகிறது. இதனால் அது "வாழத்தகுந்த வலயத்துக்கு" வெளியே இது அமைத்துள்ளதாகக் கருதப்படுகிறது. இது தனது சூரியனை 3.236 நாட்களுக்கு ஒரு தடவை சுற்றி வருகிறது. இதன் மேற்பரப்பு வெப்பநிலை கிட்டத்தட்ட 1,200 செல்சியசு ஆகும்.

மேற்கோள்கள்
-----------

1. 1 2  Dumusque, X.; Pepe, F.; Lovis, C.; *et al.* (2012-10). "An Earth mass planet orbiting Alpha Centauri B". *நேச்சர் (இதழ்)*.. பார்த்த நாள்: 2012-10-17.
2. ↑
3. ↑
4. ↑
5. ↑    campaign=socialflow io9 facebook&utm source=io9 facebook&utm medium=socialflow
**ஆல்காட் நினைவு மேல்நிலைப் பள்ளி** (Olcott Memorial High School) என்பது தமிழ்நாட்டின், தலைநகரான சென்னையின் ஒரு பகுதியான பெசன்ட் நகரில் உள்ள ஒரு தமிழ்வழி மேல்நிலைப் பள்ளி ஆகும். இப்பள்ளி பிரம்மஞான சபையின் நிர்வாகத்தின் கீழ் இயங்கும் இலவசத் தனியார் பள்ளி ஆகும்.

வரலாறு
------

1894 இல் இப்பள்ளியைத் துவக்கியவர் பிரம்மஞான சபையின் நிறுவனர்களில் ஒருவரான ஹென்றி ஸ்டீல் ஆல்காட் ஆவார். இப்பள்ளி ஆல்காட்டின் மறைவுக்குப்பறகு *ஆல்காட் பஞ்சமர் இலவசப் பள்ளி* என்கிற பெயரில் அழைக்கப்பட்டது. இப்பள்ளி தாழ்த்தப்பட்ட மாணவர்களுக்கு கல்வியறிவு புகட்ட துவக்கப்பட்ட ஒரு பள்ளியாகும். சென்னை நகரில் இம்மக்களுக்காக துவக்கப்பட்ட முதல் பள்ளி இதுவே. பள்ளியைத் துவக்கியபிறகு தாழ்த்தப்பட்ட மாணவர்களுக்கு கல்வி புகட்டும் பணியில் ஈடுபடும் ஆசிரியர் பணிக்கு யாரும் முன்வராத நிலையில், வேறுவழியின்றி கிறிஸ்தவ வேதாந்திகள் ஆசிரியர்களாக நியமிக்கப்பட்டனர். 1907 இல் ஆல்காட் இறந்தபோது, அப்பள்ளியின் முன்னாள் மாணவர் ஐயா கண்ணு அந்தப் பள்ளியின் ஆசிரியர் பணிக்கு நியமிக்கப்படும் அளவுக்குப் பள்ளி நிலைபெற்றுவிட்டது. துவக்கத்தில் சென்னையில் ஐந்து இடங்களில் தொடங்கப்பட்ட பஞ்சமர் பள்ளி ஆல்காட் இறப்புக்குப் பிறகு அடையாறில் ஒரே பள்ளியாக நிறுவப்பட்டது. ஆல்காட் நினைவுப் பள்ளி எனப் பெயர் மாற்றம் செய்யப்பட்டு அன்னி பெசண்ட் அம்மையாரின் தலைமையில் செயல்படத் தொடங்கியது. 2017 ஆண்டுவாக்கில் இப்பள்ளியில் 374 மாணவ-மாணவிகள் படித்துவருகிறார்கள்.

பள்ளியின் சிறப்பு
-----------------

இப்பள்ளி தனியார் பள்ளியாக இருப்பினும், இன்று சமச்சீர் கல்வி பாடத்திட்டத்தைத்தான் பின்பற்றுகிறது. ஒரு நூற்றாண்டுக்கும் முன்னால் இப்பள்ளி அமெரிக்கரால் பள்ளி நிறுவப்பட்டபோதும் அன்றைய ஐரோப்பிய அல்லது அமெரிக்கக் கல்வித் திட்டத்தை அது நகல் எடுக்கவில்லை. ‘How We Teach The Pariah’ என்றே ஒரு நூல் எழுதப்பட்டு, ஒடுக்கப்பட்ட சமூகத்தைச் சேர்ந்த பிள்ளைகளை வளர்த்தெடுக்கத் தனித்துவமான பாடத்திட்டம் அப்போதே வரையறுக்கப்பட்டது. 1906 இல் அப்பள்ளியின் கண்காணிப்பாளர் பொறுப்பை வகித்த கோர்ட்ரைட் என்ற பெண் இப்புத்தகத்தை எழுதினார். தாய்மொழி வழிக் கல்வியே சிறந்தது என்பதாலும் இதைத் தமிழ்வழிக் கல்வி கற்பிக்கும் பள்ளியாக நடத்த வேண்டும் என ஆல்காட் தன்னுடைய உயிலில் எழுதிய காரணத்தால் இப்பள்ளி தமிழ்வழிப் பள்ளியாகவே நடத்தப்பட்டு வருகிறது. இப்பள்ளியில் பல வறிய கிராமப்புற குழந்தைகளுக்கு இலவச கல்வி, சீருடைகள், புத்தகங்கள் இருவேளை தினசரி சாப்பாடு வழங்குகிறது. 1935 முதல் 1998 வரை, அரசு உதவிபெறும் பள்ளியாக இருந்துவந்தது. 1999 ஆம் ஆண்டில் இருந்து பிரம்மஞானசபை மீண்டும் பள்ளியின் பொறுப்பை எடுத்துக்கொண்டது.

மேற்கோள்கள்
-----------

1. ↑  "Gandhi, Thaatha, ThaLapathy, Kudumbar…". *LankaWeb* (Sri Lanka). 16 November 2009. .
2. 1 2  "A school for the poor that the rich may envy". *Good News India* (India).. பார்த்த நாள்: 6 August 2015.
3. ↑  "Caste back into Tamil literary domain". *The New Indian Express* (Chennai, India). 5 December 2013. .
4. ↑  ம. சுசித்ரா (22 ஆகத்து 2017). "ஒடுக்குமுறையிலிருந்து விடுவிக்கும் பள்ளி". *கட்டுரை*. தி இந்து. 22 ஆகத்து 2017 அன்று பார்க்கப்பட்டது.

வெளி இணைப்புகள்
---------------

* ashanet - Olcott Memorial High School - Bridge Project
* Olcott Memorial School பரணிடப்பட்டது 2017-08-27 at the வந்தவழி இயந்திரம்
**ஆல்டால்-டிச்செங்கோ வினை** *(Aldol–Tishchenko reaction)* என்பது ஆல்டால் வினை மற்றும் டிச்செங்கோ வினை இரண்டும் அடுத்தடுத்து இணைந்து நிகழும் வினையாகும். ஆல்டிகைடுகளையும் கீட்டோன்களையும் கரிமத் தொகுப்பு வினையில் இவ்வினையின் மூலம் 1,3-ஐதராக்சில் சேர்மங்களாக மாற்றலாம். பல உதாரணங்களில் இவ்வினையின் தொடர்ச்சியானது இலித்தியம் டை ஐசோபுரோப்பைலமைடு உபயோகப்படுத்தி கீட்டோனை ஓர் ஈனோலேட்டாக மாற்றுவதிலிருந்து தொடங்குகிறது. அடுத்ததாக நீராற்பகுப்பு படிநிலையில் ஒற்றை-எசுத்தர் டையால், டையாலாக மாற்றப்படுகிறது. அசிட்டைல் டிரைமெத்தில் சிலேனும் புரோப்பியோபீனோனும் வினைக்கான வினைபடு பொருள்களாகின்றன. டையால் தூய்மையான நிலையில் ஒரு டயாமுப்பரிமாண மாற்றியனாகக் கிடைக்கிறது.

Aldol–Tishchenko reaction starting from acetyl trimethylsilane and acetaldehydeAldol–Tishchenko reaction starting from acetyl trimethylsilane and acetaldehyde
Aldol–Tishchenko reaction starting from propiophenone and acetaldehydeAldol–Tishchenko reaction starting from propiophenone and acetaldehyde

மேற்கோள்கள்
-----------

1. ↑  Mitsunori Honda; Ryota Iwamoto; Yoshie Nogami; Masahito Segi (2005). "Stereoselective Tandem Aldol–Tishchenko Reaction with Acylsilanes". *Chemistry Letters* **34** (4): 466. doi:10.1246/cl.2005.466.. பார்த்த நாள்: 2017-11-26.
2. ↑  Paul M. Bodnar; Jared T. Shaw; K. A. Woerpel (1997). "Tandem Aldol–Tishchenko Reactions of Lithium Enolates: A Highly Stereoselective Method for Diol and Triol Synthesis". *J. Org. Chem.* **62** (17): 5674–5675. doi:10.1021/jo971012e.  Supporting information பரணிடப்பட்டது 2007-09-29 at the வந்தவழி இயந்திரம்
**செரெக்** (*Shrek*) என்பது 2001 ஆம் ஆண்டு வெளிவந்த கணினி மூலம் தயாரிக்கப்பட்ட அமெரிக்க நகைச்சுவைை இயங்குபடம் ஆகும். இது 1990 ஆம் ஆண்டு வில்லியம் ஸ்டெயிக் எழுதிய கற்பனை தேவதை கதை படப் புத்தகமான செரெக்கை அடிப்படையாக கொண்டு எடுக்கப்பட்டதாகும். இந்த திரைப்படத்தை அறிமுக இயக்குனர்களான ஆன்ட்ரூ ஆடம்சன் மற்றும் விக்கி ஜென்சன் ஆகியோர் இயக்கினர். இந்த திரைப்படத்தில் மைக் மையர்ஸ், எடி மர்பி, கேமரூன் டயஸ் மற்றும் ஜான் லித்கோ ஆகியோர் முதன்மைை கதாபாத்திரங்களுக்கு குரல் கொடுத்திருந்தனர். இந்தக்கதையில் செரெக் (மையர்ஸ்) என்று அழைக்கப்பட்ட ஒரு ஓகர் தனது சதுப்பு நிலமானது மன்னனாக ஆசைப்படும் ஊழல்வாதி பிரபு பர்குவாத்தால் (லித்கோ) துரத்தப்பட்ட விசித்திர கதாபாத்திர உயிரினங்களால் ஆக்கிரமிக்கப்படுவதை காண்கிறது. பர்குவாத் திருமணம் செய்ய ஆசைப்படும் இளவரசி பியோனாவை (டயஸ்) காப்பாற்றிக் கொண்டு வருவதன் மூலம் தன்னுடைய சதுப்பு நிலத்தை திரும்பப்பெறும் ஒரு ஒப்பந்தத்தை பர்குவாத்துடன் செரெக் ஏற்படுத்திக் கொள்கிறது. ஒரு கழுதையின் உதவியுடன் செரெக் தனது பயணத்தை தொடங்குகிறது. ஆனால் செரெக்கின் வாழ்க்கையை மாற்றக்கூடிய ஒரு ரகசியத்தை கொண்டுள்ள இளவரசியுடன் செரெக் சீக்கிரமே காதல் கொள்கிறது.

உசாத்துணை
---------

1. 1 2 3  "Shrek". Box Office Mojo.

| * பா
* உ
* தொ
சிறந்த அசைவூட்டத் திரைப்படத்திற்கான அகாதமி விருது |
| --- |
| 
*செரெக்* (2001) • 
*ஸ்பிரிட்டட் அவே* (2002) • 
*பைண்டிங் நீமோ* (2003) • 
*தி இன்கிரெடிபில்ஸ்* (2004) • 
*வால்லேஸ் அண்ட் கிராமிட்: த கர்ஸ் ஆப் த வேர்-ராப்பிட்* (2005) • 
*ஹாப்பி ஃபீட்* (2006) • 
*ராட்டட்டூயி* (2007) • 
*வால்-இ* (2008) • 
*அப்* (2009) • 
*டாய் ஸ்டோரி 3* (2010) • 
*ரங்கோ* (2011) • 
*பிரேவ்* (2012) • 
*புரோசன்* (2013) • 
*பிக் ஹீரோ 6* (2014) • 
*இன்சைட் அவுட்* (2015) • 
*சூடோபியா* (2016)
*கோகோ* (2017)
*சுபைடர்மேன்:இன்டூ த சுபைடர்வர்சு* (2018)
*டாய் ஸ்டோரி 4* (2019)
*சோல்* (2020)
*என்கான்டோ* (2021)
 |